open-index/open-wikipedia-markdown huggingface dataset:
Արթուր Սարգսյան (գինու փորձագետ)

**Արթուր Գրիշայի Սարգսյան** (), գինու անկախ փորձագետ, սոմելիե։

## Կենսագրություն
Ծնվել է Վրացական ԽՍՀ Թբիլիսի քաղաքում։ Նա իր ամբողջ մանկությունն անցկացրել է Կախեթի մարզի խաղողի այգիներում, որտեղ մասնակցել է գինու բերքահավաքին և արտադրությանը։

1990 թվականին մեկնել է Մոսկվա, որտեղ զբաղվել է առևտրային գործունեությամբ և կատարելագործել գինու մասին իր գիտելիքները։ Սովորել է «Նոստալժի» գինու դպրոցում։ Վերապատրաստվել է Իսպանիայում, Իտալիայում, Ֆրանսիայում։

1998 թվականից ռեստորանային ոլորտում է։ Հենց այդ ժամանակ իրականացվել է «Լե Սոմելյա` Պինո Նար» ռեստորանը (փակված 2014 թվականի դեկտեմբերից) Մոսկվայի կենտրոնում բացելու համարձակ գաղափարը՝ համատեղելով ռեստորանը, համտեսի բարը և գինու ակումբը։

2001 և 2002 թվականներին եղել է ռուսական սոմելիեի մրցույթի եզրափակչի հաղթող։ Սոմելիե-2005 ռուսական VI մրցույթի հաղթող։

2003-2012 թվականներին եղել է «Ոսկե մատանի» հյուրանոցի ռեստորանների գլխավոր սոմելիեն։

WinePeople դպրոցի և գինու կենտրոնի համահիմնադիրն է։

Ռուսաստանի սոմելիեների և փորձագետների միության համահիմնադիրը և ղեկավարն է։

Ռուսական և միջազգային համտեսային մրցույթների անդամ է։

Le Sommelier գինու գործարանի համահիմնադիրն է։

«Ռուսական գինիների հեղինակային ուղեցույց» ամենամյա նախագծի հեղինակն է։

* Գրքի առաջին թողարկումը (Գիդ-2013) տեղի է ունեցել 2012 թվականի դեկտեմբերի 12-ին, «Դոմ Կառլո» Մոսկովյան ռեստորանում։
* Գրքի երկրորդ հրատարակությունը (Գիդ-2014) տեղի է ունեցել 2014 թվականի փետրվարի 5-ին, մոսկովյան «Այգի» ռեստորանում։
* Երրորդ թողարկում (Գիդ-2015), ներկայացված է 2015 թվականի մարտի 31-ին, Մոսկվայի «Լոտտե» հյուրանոցում։

## Ծանոթագրություններ

## Արտաքին հղումներ
* "Ռուսական գինու" ուղեցույց
Օլգա Օսիպյան

**Օլգա Օսիպյան** (, ), հայ ֆուտբոլիստուհի, հարձակվող։ Հանդես է գալիս Հայաստանի ազգային հավաքականում և ուկրաինական «Արևածագ» ակումբում։

## Կենսագրություն
2014 թվականին Ռուսաստանում հանդես է եկել Մորդովոչկա ակումբում (Սարանսկ)։ Ռուսաստանի բարձրագույն խմբում առաջին խաղը խաղացել է 1994 թվականի ապրիլի 13-ին «Ռյազան-ՎԴՎ» ակումբի հետ` 82-րդ րոպեին փոխարինելով Անաստասիա Խավանսկայային։ Ընդամենը ռուսական ակումբի կազմում խաղացել է բարձրագույն խմբի 3 հանդիպում և բոլորում փոխարինման է դուրս եկել։

2015-2018 թվականներին խաղացել է ղազախական «Կոկշե»/«Օկժետպես» ակումբում։ Դարձել Է Ղազախստանի ազգային առաջնության արծաթե (2017, 2018) և բրոնզե (2015) մրցանակակիր, 2015 թվականի *Ղազախստանի Գավաթի* եզրափակիչի մասնակից։ 2015 թվականին իր առաջին մրցաշրջանում անցկացրել է 13 հանդիպում և Ղազախստանի բարձրագույն լիգայում խփել է 5 գոլ։ 2017 թվականին առաջնության ռմբարկուների մրցաշարում զբաղեցրել է երրորդ տեղը` 13 գոլով։ 2018 թվականին ճանաչվել է առաջնության լավագույն հարձակվող։

2019 թվականի գարնանը տեղափոխվել է ուկրաինական «Արևածագ» ակումբ։ Ուկրաինայի առաջնությունում առաջին հանդիպումը կայացել է 2019 թվականի ապրիլի 14-ին «Լադոմիր» ակումբի (Վլադիմիր-Վոլինսկի) դեմ և նույն խաղում խփել է իր առաջին գոլը` իրացնելով 11 մետրանոց հարվածներ։ 2018-2019 մրցաշրջանի գարնանային հատվածում անցկացրել է 7 հանդիպում, խփել է 4 գոլ և դարձել առաջնության բրոնզե մեդալակիր։

Հանդես է եկել Հայաստանի երիտասարդական և պատանեկան հավաքականներում։ 2011-2012 թվականներին Հայաստանի ազգային հավաքականի կազմում անցկացրել է 8 հանդիպում` Եվրոպայի 2013 թվականի առաջնության ընտրական մրցաշարում, ապա երկար տարիներ հավաքականը չի գումարվել։ Թիմի վերստեղծումից հետո 2020 թվականի մարտին շարունակել է ելույթները։

## Ծանոթագրություններ

## Արտաքին հղումներ
* 
* wfpl.com.ua կայքի էջը

Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Հայ կին ֆուտբոլիստներ
Կատեգորիա:Ֆուտբոլիստներ այբբենական կարգով
Երկար դիրք

**Երկար դիրք,** արժեթղթերի կամ արտարժույթի ձեռքբերում այն ակնկալիքով, որ դրանց գները կբարձրանան։ Ֆինանսներում որևէ գործիքի երկար դիրք ասելով հասկանում ենք, որ դիրքի տերը տիրապետում է այդ գործիքի որոշակի դրական ծավալի։ Սրան կոչում են նաև ցուլի դիրք։

Համապատասխանում է *«[[գնիր և պահիր]]»* ներդրումային ռազմավարությանը։

## Արժեթուղթ
Արժեթղթերի պարագում (ինչպես օրինակ բաժնետոմսերի կամ պարտատոմսերի) զբաղեցնել երկար դիրք նշանակում է, որ դիրքի տերը տիրապետում է արժեթղթերի որոշակի ծավալի այն ակնկալիքով, որ արժեթղթերի գինը կբարձրանա՝ ապահովելով եկամուտ։ Երկար դիրք զբաղեցնելը արժեթղթերում ներդրումների առավել տարածված եղանակն է։

## Ֆյուչերս
Ֆյուչերսում երկար դիրք զբաղեցնել նշանակում է, որ դիրքի տերը պարտատվորվում է գնել ֆյուչերսի հիմքում ընկած ակտիվը ժամկետի վերջում նախապես որոշված գնով։ Դիրքի տերը շահում է այն պարագայում, երբ հիմքում ընկած ակտիվի գինը աճում է, քանի որ այն գինը, որն ինքը պարատվոր է վճարել ավելի ցածր է քան շուկայականը։

## Օպցիոն
Օպցիոնում ներդրողը զբաղեցնում է երկար դիրք դրա հիմքում ընկած ներդրումային ակտիվի գծով՝ գնելով վերջինիս հիման վրա քոլ օպցիոն կամ վաճառելով փութ օպցիոն։ Սա տարբերվում է օպցիոնի հիմքում ընկած ակտիվը գնելով կամ ֆյուչերսային գործարք կնքելով երկար դիրք զբաղեցնելուց, քանի որ օպցիոնում երկար դիրքը չ ենթադրում հիմքում ընկած ակտիվի գնի բարձրացման արդյունքում պարտադիր կերպով եկամտի ապահովում․ օպցիոնով երկար դիրք զբաղեցնելը տալիս է հնարավորություն (բայց ոչ պարտավորություն) այն տիրապետողին օգտվել դրանից։ Եթե գինը բարձրանում է սահմանված գնից, քոլ օպցիոնի տիրապետողը հավանաբար կօգտագործի այն և կգնի դրա հիմքում ընկած ակտիվը և կապահովի եկամուտ, եթե այդ պահին առկա շուկայական գնի ու սահմանված գնի միջև տարբերությունը ավելին է քան օպցիոնի համար վճարված պարգևավճարը։ Փութ օպցիոնի դեպքում, մյուս կողմից, օպցիոն վաճառողը եկամուտ կստանա այն դեպքում, երբ հիմքում ընկած ակտիվի գինը բարձրանա (այս դեպքում փութ օպցիոն տիրապետողը չի օգտվի օպցիոնով տրվող իրավունքից), կամ էլ երբ ընկնում է ավելի քիչ չափով քան նա ստացել է օպցիոնի դիմաց որպես պարգևավճար։

## Ծանոթագրություններ

Կատեգորիա:Արժեթղթեր
Կատեգորիա:Արժեթղթերի շուկա
Կատեգորիա:Ֆինանսներ
Հայկ Բոսմաջյան

**Հայկ Արամ Բոսմաջյան** (, ), ամերիկահայ գրող, դասախոս և պրոֆեսոր, որը 1983 թվականին արժանացել է Օրուելի մրցանակի՝ *«Ճնշման լեզու»* (1974) գրքի համար։

## Կենսագրություն
Հայկ Բոսմաջյանը ծնվել է Ֆրեզնոյում (Կալիֆոռնիա, ԱՄՆ)։ Գիտությունների դոկտորի կոչումը ստացել է 1960 թվականին Սթենֆորդի համալսարանում։ Իր աշխատություններում նա ուսումնասիրել է հռետորությունն ու խոսքի ազատությունը։ Բոսմաջյանը եղել է Վաշինգտոնի համալսարանի խոսքի և հաղորդակցության ամբիոնի պատվավոր պրոֆեսոր, որտեղ դասավանդել է 1965 թվականից։

## Անձնական կյանք
57 տարի ամուսնացած է եղել Համիդա Բոսմաջյանի հետ, որը նույնպես գրող էր և հարևանությամբ գտնվող Սիեթլի համալսարանի պրոֆեսոր։ Նրանց որդին՝ Հառլանը, դասավանդում է Էմերսոն քոլեջում և կնոջ՝ Անդրեա Մեյերի ու որդու՝ Այդան Բոսմաջյանի հետ բնակվում է Քեմբրիջում։

Հայկ և Համիդա Բոսմաջյանները գրել են *«Քաղաքացիական իրավունքների համար շարժման հռետորություն»* դասագիրքը (1969), որը հրատարակվել է որպես ուսանողական դասագիրք՝ հռետորության ռազմավարությունը վերլուծելու համար։

## Աշխատություններ
Հայկ Բոսմաջյանի ընտրված աշխատությունները ներառում են.

* *Anita Whitney, Louis Brandeis, and the First Amendment*
* *Burning Books* (March 2006, 233 pages) .
* *The Freedom Not to Speak* (New York, 1999, 248p.) .
* *Metaphor and Reason in Judicial Opinions* (July 1992)
* *The Freedom to Publish* (New York: Neal-Schuman, 1989, 230p.)
* *The Freedom of Religion (First Amendment in the Classroom)* (June 1987)
* *Freedom to Read* (April 1987)
* *Censorship, Libraries, and the Law* (1983)
* *The Language of Oppression* (1974)
* *The Principles and Practice of Freedom of Speech* (1971)
* *Dissent, Symbolic Behavior and Rhetorical Strategies*
* *Readings in speech* (1965)
* "The Communist Manifesto: Critical Essay"
* "Lying to the People", *Western Journal of Speech Communication*, Fall 1991.
* "Dehumanizing People and Euphemizing War", *Christian Century*, December 5, 1984.

## Ծանոթագրություններ

## Արտաքին հղումներ
* "Dehumanizing People and Euphemizing War" (essay), Haig Bosmajian, *Christian Century*, December 5, 1984, p.&nbsp;1147.
* "The Freedom Not to Speak - Google Books Result", Google Books, webpage: Books-Google-FNS-front.

Կատեգորիա:Ամերիկահայ գրողներ
Կատեգորիա:Ամերիկահայ պրոֆեսորներ
Կատեգորիա:Ամերիկացի տղամարդ գրողներ
Կատեգորիա:Սթենֆորդի համալսարանի շրջանավարտներ
Կատեգորիա:Ֆրեզնո քաղաքում ծնվածներ
Ծովերի տիրակալը

«**Ծովերի տիրակալը**» (), հարավկորեական հեռուստասերիալ, որը նկարահանվել է Չխվե Ին Խոյի «Hae-sin» պատմվածքի հիման վրա։ Ֆիլմում ներկայացվում է 9-րդ դարում Կորեայում կատարվող իրադարձությունների և մի զորապետի մասին։ Սերիալը թողարկվել է 2004 թվականի նոյեմբերի 24-ից KBS2 հեռուստաընկերությամբ։

## Ստեղծում
Զորապետ Չան Բոգոն եղել է իրական անձ։ Նրան հաջողվել է ոչնչացնել Դեղին ծովի ծովահենությունը։ Չան Բոգոյի գլխավոր ծովային բազան տեղակայված էր Չոլլա Նամդո նահանգի Քվանդո կղզում և կոչվում էր Չհոնհեջին։ Չան Բոգոն մի քանի տասնամյակ պահպանում էր Սիլայի առևտրային հարաբերությունները Տանյան Չինաստանի և հեյանական Ճապոնիայի հետ։ Չան Բոգոն 846 թվականին դավադրության արդյունքում սպանվել է։

Ֆիլմը նկարահանվել է Վանդո գավառում, Հարավային Ջոլա նահանգում, ութ ամսում։

## Սյուժե
Սերիալի սյուժեի հիմքում ընկած է զորահրամանատար Չան Բոգոյի պատմությունը, որը ստրուկից դարձել է Միավորված Սիլայի պետության նավատորմի հրամանատար։ Նա պայքարում է ծովահենության դեմ Հարավային ծովի ջրերում, ինչպես նաև մրցակցում է տիկին Ջամիի հետ առևտրի մեջ։ Նրա լավագույն ընկերը՝ Հյոն Ջանգը, օգնում է նրան նվաճել «ծովերի տիրակալ» մականունը։ Սակայն, Չոն Հվա անունով աղջկա հանդեպ ընկերների ունեցած սերը նրանց դարձնում է թշնամիներ։

## Դերերում

* Չխվե Սու Չժոն — *Չան Բոգո *
* Չխե Սի Ռա — իշխանուհի Ջամի
* Սոն Իլ Գուկ— Հյոն Ջանգ
* Սու Է — *Չոն Հվա*

Ֆիլմում նաև նկարահանվել են Լի Չժե Յոնը, Պե Սու Բինը, Կան Սոն Փխիլը, Սո Բոմ Սիկը և այլն։

## Վարձույթ
Սերիալը ցուցադրվել է 8 երկրներում։ Ցուցադրությունից ստացված շահույթը կազմել է 1,8 մլն ԱՄՆ դոլար։

## Մրցանակներ և անվանակարգեր
KBS հեռուստաալիքի 2005 թվականի մրցանակ՝

* Բարձր մրցանակ դերասան Չխվե Սու Չժոնին
* Մրցանակ դերասանուհի Սու Էին
* Մրցանակ դերասան Սոն Իլ Գուկին
* Մրցանակ դերասան Սոն Իլ Գուկին՝ հայտնիության համար
* Մրցանակ լավագույն զույգ Սոն Իլ Գուկին և Սու Էին

2005 թվականին արժանացել է Էմմի միջազգային մրցանակի։

* Ասիայի, Աֆրիկայի և հյուսիսային շրջանի լավագույն դրամատիկական սերիալ։

2006 թվականին արժանացել է Սեուլյան միջազգային դրամատիկական մրցանակի՝

* լավագույն դրամատիկական սերիալ
* Լավագույն օպերատոր — Քիմ Սին Հվան

## Ծանոթագրություններ

## Արտաքին հղումներ

* «Ծովերի տիրակալը» կորեական ֆիլմերի բազայի տվյալներում 
* twitchfilm.net
Ավետարանոցի առաջին մելիքական ապարանք

Ավետարանոց, վերջին շրջանում նաև Չանախչի գյուղը Արցախի հնագույն բնակավայրերից մեկն է։ Գյուզի անունը կապվում է Աղվանք-Արցախի թագավորների անվան հետ։ Գյուղը հայտնի է իր պատմական հուշարձաններով։ **Ավետարանոցի առաջին մելիքական ապարանքը** գտնվում է Արցախի Հանրապետության, Ասկերանի շրջանի համանուն գյուղի հարավային մասում՝ Կուսանաց անապատի մոտ, կիսավեր վիճակում, պահպանվել է մինչև մեր դարի սկզբները։

## Պատմական ակնարկ
Ըստ Մ․ Բարխուդարյանցի՝ այն համարվում է «Մէլիք-Բաղու ապարանն», նաև Ե․ Լալայանն է պնդում, որ «Մէլիք-Բաղու ապարանն»-ը բաղկացած է եղել մի քանի ղարադամներից (գլխատներից - Ա․Ղ․), քարից է շինված, և դեռևս կանգուն են։ Ըստ պերճախոս Ստ․ Լիսիցյանի՝ Ավետարանոցը պատկանում է մելիք Բաղիին և կառուցվել է 17-րդ դարում։  Նշվում է նաև, որ երեսուն  ղարադամներից պահպանվել են ընդամենը երկուսը, ինչպես նաև երեք ղարադամների մնացորդներ են երևում։ Այսպիսով, ուսումնասիրողները ապարանքը վերագրում են 17-րդ դարին և Մելիք-Բաղի Ա-ին, սակայն որևէ փաստարկով չեն հիմնավորում, այլ ինչպես շատ ուրիշ դեպքերում, հիմնավորում են ավանդաբար փոխանցված տեղեկություններով։ Նույնանուն այս մելիքներից շատ ավելի մեծ ճանաչում է ունեցել 18-րդ դարի սկզբի փոթորկալից դեպքերի մասնակիցներից մեկը՝ Մելիք-Բաղի Բ-ը, որի անունը Բաղի, Բաղէր կամ Բաղըր բարբառային ձևերով բազմիցս հիշվում է 1724-1726 թվականների պաշտոնական թղթերում։ Այս տարիներին Արցախի և Սյունիքի լեռնային ամրություններում, բերդերում, վանքերում, ամրոցներում, մելիքանիստ բերդավաններում, սղնախներում ծավալված հակաթուրքական ազատամարտերի և ազգային անկախության բուռն պայքար էր ընթանում, որի մասին վկայված է հիշյալ բնույթի բազմաթիվ հուշարձաններով։ Հայտնի է, որ այդ մարտերում հռչակված սղնախներից մեկն էլ Վարանդայի սղնախն էր՝ Ավետարանոց կենտրոնով, իսկ սղնախական զինուժի հրամանատարն ըստ 1724 թվականի մի զեկուցագրի՝ Մէլիք Բաղէրն էր։ Նշենք նաև, որ  վկայությունները փաստում են, որ ապարանքի կազմում առնվազն 2-3 քարակերտ գլխատներ կան։ Դրանց նկարագիրը Ստ. Լիսիցյանը տալիս է պահպանված գլխատների օրինակով։ Նշում է, որ  մելիքական ղարադամները քառակուսի հատակագծով են և դեպի բակ դուրս եկող ցածր դռներով։  Ներսում պատերի խորշերից մեկը լայն խողովակով դուրս է գալիս տանիք։ Ոչ մի սյուն չկա Ավետարանոցում։ Թաղը շինված է ճեղքված քարերից՝ ամուր կրաշաղախով։ Հեղինակը ծանոթագրում է նաև, որ Մելիք Բաղիի դռան քարը հանել ու շարել են դպրոցական պատի մեջ։ Ամեն դեպքում ակնհայտ է, որ Մելիք-Բաղի Բ-ի ապարանքը քարակերտ գլխատներից ու դահլիճներից բաղկացած համակառույց է եղել։

## Ծանոթագրություններ

Կատեգորիա:18-րդ դարում կառուցումն ավարտված շենքեր և կառույցներ
Կատեգորիա:Ավետարանոց
Կատեգորիա:Մելիքական ապարանքներ
Ավետարանոցի երկրորդ մելիքական ապարանք

**Ավետարանոցի երկրորդ մելիքական ապարանքը**, գտնվում է Արցախի Հանրապետության, Ասկերանի շրջանի համանուն գյուղում, գյուղի արևմտյան կողմում, բերդապարիսպի լեռնային մասում։

Երկրորդ ապարանքը նույնպես չի պահպանվել, և հայտնի է, որ ավերվել է դեռևս անցյալ դարավերջին։
Ըստ հիշատակությունների՝ ապարանքը պատկանել է Մելիք-Հուսեյն Ա-ին։ Այս ապարանքը ևս կառուցվել է 18-րդ դարի առաջին տասնամյակներին, առաջին ապարանքից հետո և ենթադրաբար առաջին ապարանքի հետ կազմել է  մի պալատական համալիր։
Հուշարձանի հիշյալ տեղի մոտ, արևմտյան-լեռնամերձ մասում բերդավանի պարիսպների ավերվածությունը հուշում է որ ժայռի անմիջապես ափին գտնվող ապարանքը կառուցված է եղել հենապարիսպով։

## Տես նաև
*Ասկերանի շրջան

## Ծանոթագրություններ

Կատեգորիա:18-րդ դարում կառուցումն ավարտված շենքեր և կառույցներ
Կատեգորիա:Ավետարանոց
Կատեգորիա:Մելիքական ապարանքներ
Ատլասովի կղզի

thumb|left|200px|Ատլասովի կղզին տիեզերքից, 1992 թվականի սեպտեմբեր
**Ատլասովի կղզի**, ռուսերեն հայտնի որպես **Օստրով Ատլասովա** (Остров Атласова) կամ ճապոներեն **Արայիդո** (阿頼度島): Այն ամենահյուսիսային  կղզին և հրաբուխն է, ինչպես նաև Կուրիլյան կղզիների ամենաբարձր հրաբուխը, Ռուսաստանի Սախալինի մարզի մի մասը։ Ռուսական անունը անգլերեն երբեմն ներկայացվում է որպես **Ատլասովա կղզի**։ Կղզու այլ անուններ են **Ույախուժաչ**, **Օյակոբա** և **Ալաիդ**՝ կղզու վրա հրաբխի անունը։

Կղզին անվանակոչված է ի պատիվ Վլադիմիր Ատլասովի՝ 17-րդ դարի ռուս հետազոտող, որը Կամչատկայի թերակղզին միացրել է Ռուսաստանին։ Այն հիմնականում Վուլկան Ալաիդ ստորջրյա հրաբխի կոնն է, որը Օխոտի ծովից դուրս ցցված է 2339 մետր (7674 ոտնաչափ)։ Կղզին ունի 119 կիլոմետր քառակուսի (46 մղոն քառակուսի) տարածք, սակայն այժմ բնակեցված չէ։ Բազմաթիվ պիրոկլաստիկ կոներ կան հրաբխի ստորին լանջերի վրա՝ բազալտից մինչև բազալտային անդեզիտ՝ մասնավորապես հյուսիսարևմտյան և հարավարևելյան կողմերում՝ ներառելով 1993-34 թվականների ժայթքման արդյունքում առաջացած ծովային կոնը։

Նրա գրեթե կատարյալ ձևը շրջանի ժողովուրդների մեջ, որոնցից են իտելմենները և կուրիլյան այնուները, առաջացրել է հրաբխի մասին բազմաթիվ լեգենդներ։ Ռուս գիտնական Ստեփան Կրաշենիննիկովին պատմել են մի պատմություն, ըստ որի այն Կամչատակայում մի լեռ էր, սակայն հարևան լեռները նախանձում էին նրա գեղեցկությանը, այդ պատճառով նրան վտարում են ծով՝ հարավային Կամչատկայում թողնելով Կուրիլյան լիճը։ Աշխարհագրորեն այս պատմությունը չունի որևէ ապացույց, քանի որ վերջին սառցե դարաշրջանից հետո սառցադաշտերի մեծ մասը հալվել էր՝ բարձրացնելով երկրի վրա ջրի մակարդակը և հավանաբար ողողելով դեպի հրաբուխ տանող վերգետնյա կամուրջը: Ըստ 1875 թվականի Սանկտ Պետերբուրգի պայմանագրի՝  Կուրիլյան կղզիները տեղափոխվում են դեպի Ճապոնիա, և Օյակոբան, ինչպես անվանում են ճապոնացիները, դառնում է կայսրության ամենահյուսիսային կղզին, ինչպես նաև գեղագիտական գովասանքի առարկա: Իտո Օամուն (1926) համարել է այն ավելի սքանչելի, քան Ֆուձիյամա լեռը:

Վարչականորեն կղզին պատկանում է Ռուսստանի Դաշնության Սախալինի մարզին։

## Տես նաև
* Ռուսաստանի կղզիների ցանկ
*Ռուսաստանի հրաբուխների ցանկ
* Հյուսիսային Ասիայի ուլտրաների ցանկ

## Ծանոթագրություններ

## Արտաքին հղումներ
* The Russian Kuril Islands Expedition to Atlasov
* Sakhalin Oblast
* "Vulkan Alaid, Russia" on Peakbagger

Կատեգորիա:Ակտիվ հրաբուխներ
Կատեգորիա:Ռուսաստանի աշխարհագրություն
Կատեգորիա:Ռուսաստանի լեռներ
Կարմիր հարսանիք (ֆիլմ)

**Կարմիր հարսանիք** () 2012 թվականի վավերագրական ֆիլմ՝ նկարահանված Լիդա Չանի և Գիյեմ Սուոնի կողմից։ Այն ներկայացնում է հարկադիր ամուսնության զոհերին՝ կարմիր կհմերների ռեժիմի տակ։

Ֆիլմի պրեմիերան տեղի է ունեցել 2012 թվականին Ամստերդամի վավերագրական ֆիլմի միջազգային փառատոնին (IDFA) և արժանացել է «Միջին տևողության ամենալավ վավերագրական ֆիլմ» մրցանակին։

## Սյուժե
«Կարմիր հարսանիքը» մի փրկվածի մասին պատմություն է, որն իր մարդկայնությունը հակադրում է գաղափարախոսությանը և այն համակարգին, որը կոչնչացներ մարդկանց, ինչպիսին նա էր։ 1975-1979 թվականներին ամենաքիչը 250 000 կամբոջացի կանանց կարմիր կհմերները հարկադրաբար ամուսնացրել են։ Սոչանը նրանցից մեկն էր։ 16 տարեկանում նա ստիպված ամուսնանում է զինվորի հետ, որն իրեն բռնաբարել էր։ 30 տարվա լռությունից հետո Սոչանը որոշում է իր դեպքը բարձրաձայնել Կամբոջայի դատարանի արտկարգ պալատում։

## Արտադրություն
«Կարմիր հարանիքը» կամբոջաֆրանսիական համատեղ ֆիլմ է՝ արտադրված Րիթի Փանհի կողմից՝ «Բոֆանա» արտադրության, Բոֆանա կենտրոնի և «Տիպասա» արտադրության միջոցով։ Այն արտադրվել է «GIZ»-ի, «Alter-ciné» ֆոնդի, «Fonds francophone de production audiovisuelle du Sud»-ի, «IDFA» ֆոնդի աջակցությամբ: «Կարմիր հարսանիքը» կարմիր կհմերների ռեժիմյան հարկադիր ամուսնությունների և բռնաբարությունների զոհերի մասին առաջին ֆիլմն է։ Լիդա Չանի և Գիյեմ Սուոնի ուսումնասիրությունները սկսվել են 2010 թվականին, երբ հարկադիր ամուսնությունները որակավորված էին որպես հանցագործություններ։ Ֆիլմը նկարահանվել է Կամբոջայի Պուրսատ նահանգում 2010-12 թվականներին:

## Ընդունում
Ֆիլմը Կամբոջայում արժանացել է քննադատների և հասարակության միջազգային ճանաչմանը :

## Մրցանակներ
*Միջին տևողության ամենալավ վավերագրական ֆիլմ - Ամստերդամի վավերագրական ֆիլմի միջազգային փառատոն (IDFA) 2012
*Ոսկե մրցանակ (միջին տևողություն ունեցող ֆիլմերի մրցույթ) - Ալ Ջազերայի վավերագրական ֆիլմի միջազգային փառատոն 2013 (Դոհա, Քաթար)
*Ժյուրիի մրցանակ - Գդանսկի վավերագրական ֆիլմի փառատոն 2013 (Փոլանդ)
*Հատուկ ժյուրիի մրցանակ -  HRHDIFF 2013 (Յանգոն, Բուրմա)
*Հարավարևելյան Ասիայում մարդու իրավունքների մասին լավագույն ֆիլմ - FreedomFilmFest (Կուալա Լումպուր, Մալայզիա)
*Հատուկ հիշատակման մրցանակ - Սալայայի վավերագրական ֆիլմի միջազգային փառատոն (Թայլանդ)

## Ծանոթագրություններ

## Արտաքին հղումներ
*Official trailer
*''Red Wedding'' on Facebook
*Extraordinary Chambers in the Courts of Cambodia (ECCC) .

Կատեգորիա:2010-ականների ֆրանսիական ֆիլմեր
Կատեգորիա:2012 ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր բռնաբարության մասին
One Mango, Please

**«One Mango, Please»**, ռուսական կարճամետրաժ գեղարվեստական ֆիլմ, որը նկարահանվել է ռեժիսոր և սցենարիստ Նադեժդա Միխալկովայի կողմից։

## Սյուժե
Թայլանդից Նարակը (Նոնգքրան Ինսանգ) ամուսնու (Նուսարա Բունմալերտ) հետ ժամանել է Ռուսաստան՝ աշխատելու։ Թաիլանդում մնացել է նրանց մեծ ընտանիքը, որը ֆինանսական աջակցության կարիք ունի։ Թայլանդցի կանանց համար Ռուսաստանում աշխատանք գտնելը շատ ավելի հեշտ է, քան տղամարդկանց համար։ Նարակը աշխատում է որպես դայակ, բայց նրա ամուսինը՝ Սագդան, չի աշխատում։ Նա տարվում է մոլախաղերով և կորցնում է այն ամենը, ինչ կինը վաստակել է։ Նարակը մտերմանում է իր խնամատար փոքրիկ աղջկա հետ։ Չնայած երիտասարդ տարիքին՝ նա դառնում է Նարակի համար միակն իսկապես մոտ մարդն օտար երկրում։ Կինը սխալմամբ ողջ-ողջ թաղում է իր ամուսնուն, բայց, ժամանակին գիտակցելով իր սխալը, որոշում է նրան հնարավորություն տալ ուղղվելու և փրկելու ընտանիքը։

## Դերերում
* Նոնգքրան Ինսանգ (հնչյունավորել է Յանա Գլադկիխը)
* Նուսարա Բունմալերտ
* Աննա Միխալկովա
* Ալեքսանդրա Պրիգունովա

## Մրցանակներ և անվանակարգեր
Նադեժդա Միխալկովայի ֆիլմը մասնակցել է «Կինոտավր 2020» փառատոնների մրցութային ծրագրին («Կարճ մետր» ծրագիր) և «Կարճամետրաժ կինոյի օրվան», ինչպես նաև արժանացել է «Ոսկե արծիվ» մրցանակի Տարվա լավագույն կարճամետրաժ ֆիլմի համար։

## Ծանոթագրություններ

## Արտաքին հղումներ
* 
* Дочь Никиты Михалкова получила премию «Золотой орёл»
* Церемония вручения наград кинопремии «Золотой орёл»: фоторепортаж

Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:«Ոսկե արծիվ» մրցանակի դափնեկիրներ
Կատեգորիա:Ռուսական ֆիլմեր
Էդ Ալբերյան

**Էդվին Հայկ Ալբերյան** (, ), ամերիկահայ ծաղրածու, բեմական և հեռուստատեսային դերասան և զվարճացնող, որն իր կարիերան սկսել է Օֆֆ-Բրոդվեյի և Բրոդվեյի ներկայացումներում և տեղափոխվել է զարգացող հեռուստատեսություն, որտեղ մանկական հաղորդումներում աշխատել է որպես ծաղրածու։

## Կենսագրություն
Էդվին Հայկ Ալբերյանը ծնվել է Նյու Յորքում, 1920 թվականի հունվարի 21-ին։ Հաճախել է Նյու Յորքի և Կոլումբիայի համալսարաններ, որտեղ ուսումնասիրել է բնական գիտություններ ու քիմիա և ստացել է օծանելիքի ոլորտի մասնագետի որակավորում։ Ավելի ուշ նա ավարտել է Ջուլիարդի դպրոցը և ընտրել դերասանի կարիերա։

Ալբերյանն ամուսնացել է և բնակություն հաստատել Նյու Ջերսի նահանգի Ուիհոքեն քաղաքում՝ կնոջ՝ Մարի  Հեքիմյանի հետ։ Նրանք ունեցել են երկու երեխա։

Ալբերիանը ծագումով հայ էր, նրա ընտանիքը Միացյալ Նահանգներ էր ժամանել որպես հայկական սփյուռքի մաս։

Հայաստան կատարած մասնավոր այցի ժամանակ նրան տեսել են տեղի երեխաների հետ ժամանց անցկացնելիս։ 1988 թվականին, մի քանի տարիների մոռացությունից հետո, կենսաթոշակի անցած ծաղրածուին հրավիրվել էին Խորհրդային Հայաստան՝ մշակութային փոխգործակցության նպատակով։

Ալբերյանը մահացել է 1997 թվականի մարտի 31-ին։ Նա թաղված է Նյու Ջերսի նահանգի Նորթ Բերգեն քաղաքի Ֆլաուեր Հիլ գերեզմանատանը։

## Դերեր
Հանրային ելույթների ժամանակ Ալբերյանը խաղացել է Քլարաբել ծաղրածուի դերը, իսկ հեռուստատեսային *Howdy Doody* շոուում հանդես է եկել պրոֆեսոր Գուսբագսի կերպարով, ինչպես նաև այլ հերոսների՝ մասնավորապես, Doaky ծաղրածուի դերով *Let's Have Fun* and *The Beachcomber Bill Show*-ներում։

Ալբերյանին հաճախ են խնդրել կատարել անիմացիոն կամ գովազդային կերպարների կենդանի կատարումներ։ Այն ծրագրերում, որոնցում նա աշխատել է, հանդես է եկել նաև Բոզո ծաղրածուի և *Banana Splits* շոուի կերպարներից մեկի տեսքով։ Նա հանդես է եկել նաև օգնականի և ուղեկցողի դերերում, *Sunbeam Bakeries* բրենդի գովազդերում՝ Little Miss Sunbeam թալիսման կերպարի հետ համատեղ՝ սըր Քլաքի Վաքիի դերում։ Այս բազմաթիվ կերպարներով նա հաճախ ելույթ է ունեցել որպես հանդիսավար էստրադային շոուներում ու դրամահավաքների ժամանակ և ծանոթացել հայտնի շատ գործիչների հետ։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկահայ դերասաններ
Կատեգորիա:Ամերիկացի հեռուստատեսային դեմքեր
Կատեգորիա:Կոլումբիայի համալսարանի շրջանավարտներ
Երեք հրացանակիրներ (հեռուստասերիալ, Կորեա)

**Երեք հրացանակիրներ** (կոր.՝ 삼총사), հարավկորեական պատմա-արկածային հեռուստասերիալ, որը նկարահանվել է Ալեքսանդր Դյումայի «Երեք հրացանակիրներ» վեպի մոտիվներով։ Սյուժեն տեղափոխվել է Մեծ Չոսոն դարաշրջան, Չինաստանի և Կորեայի տարածք, Ինջո արքայի կառավարման ժամանակաշրջան։

## Սերիալի մասին տեղեկատվություն
Գործողությունները տեղի են ունենում Մեծ Չոսոն դինաստիայի օրոք։ Գլխավոր հերոսները Ան Մինսոն և Հո Սինպհոն են, ովքեր ծառայում են թագաժառանգ Սոհյոնի գվարդիայում, իսկ Փակ Դալ Հյանուն դեռ պետք է պատերազմով անցնի։

Առաջին եթերաշրջանը կազմված է 12 էպիզոդից։ Ցուցադրվել է tvN հեռուստաալիքով 2014 թվականի օգոստոսի 17-ից 2014 թվականի նոյեմբերի 2-ը։ Բյուջեն կազմել է 10 մլն դոլար։ Թողարկվել է ևս 2 եթերաշրջան։

## Դերերում
* Ջունգ Յոնգ Հվա — Փակ Դալ Յան (Նախադիպ՝ Դ'Արտանյան)
* Լի Ջին Հուկ — թագաժառանգ Սոհյոն (Նախատիպ՝ Աթոս)
* Յան Դոնգին — Հո Սինպհո (Նախատիպ՝ Պորտոս)
* Ջոն Հե Ին — Ան Մինսո (Նախատիպ՝ Արամիս)
* Սեո Հյոնժին  — Կան Յունսո (Նախատիպ՝ Աննա Ավստրիացի)
* Յու Ինյոն — Չո Միրյոն (Նախատիպ՝ Միլեդի Վինտեր)
* Կիմ Մյունգ Սու — Արքա Ինջո (Նախատիպ՝ Լյուդովիկոս XIII)
* Փակ Յոնգյու — Կիմ Ջաջոմ (Նախատիպ՝ Ռիշելյո)
* Չոն Նոմին — Չհվե Մյոնգիլ (Նախատիպ՝ դե Տրևիլ)
* Կիմ Սոնմին — Ինգուլթայի (Նախատիպ՝ Ջորջ Վիլերս)

## Վարկանիշ

## Ծանոթագրություններ

## Արտաքին հղումներ
*  

Կատեգորիա:2014 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական պատմական հեռուստասերիալներ
Ալոկ Նաթխ

**Ալոկ Նաթխ** (, , )՝ հնդկական կինոյի և հեռուստատեսության դերասան։

## Կենսագրություն
1982 թվականին Ալոկ Նաթխը դրվագային դեր է խաղացել «Գանդի» ֆիլմում»։ Սակայն, որպես դերասան նա հայտնի դարձավ հնդկական «Buniyaad» հեռուստասերիալում 1986 թվականին ունեցած դերի շնորհիվ։ Շուտով հաջորդեց և նրա առաջին դերասանական դեբյուտը կինոյի ֆիլմի« Kamagni» 1987 թվականին նա խաղացել է գլխավոր դերը խաղացող դերասան առաջին և վերջին անգամ։

Հետագայում նա բազմաթիվ դերեր է խաղացել բարի և սիրող հոր կամ քեռու դերերում«Ես սիրեցի» 1989 թվականին, «Ով եմ ես քեզ համար» 1994 թվականին, «Մեզ չեք բաժանի» 1999 թվականին, «Նշանադրությունը» 2006 թվականին, «Woh Rehne Waali Mehlon Ki» 2005 թվականին, «Sapna Babul Ka...Bidaai» 2007 թվականին, «Ես մեծացել եմ այստեղ» 2009 թվականին, «Kuch Toh Log Kahenge» 2011 թվականին և այլ հեռուստասերիալներում։

Ալոկ Նաթայի համար ոչ բնորոշ դերերից կարելի է նշել քաղաքային տղայի դերը «Tara» - ում 1993 թվականին, ժամանակակից քաղաքային կնոջ մասին հնդկական առաջին հեռուստասերիալում, ինչպես նաև նրա կողմից «Shadyantra» 1990 թվականին, «Երգում, Ռադհա, երգում» 1992 թվականին, «Առանց քողարկման» 1998 թվականին ֆիլմերում խաղացած բացասական կերպարների դերը։

## Ֆիլմագրություն

## Ծանոթագրություններ

## Արտաքին հղումներ
* Алок Натх в Indianetzone, the largest free encyclopedia on India with lakhs of articles.
* Alok Nath by Iustinus Tim Avery. Cel Publishing, 2011. P 108. ISBN 6137220028, ISBN 9786137220023.
 
Կատեգորիա:Հնդիկ դերասաններ
Մարդը աստղից (հեռուստասերիալ)

**«Մարդը աստղից»** (,), ֆենտեզի ժանրի հարավկորեական ռոմանտիկ հեռուստասերիալ։ Գլխավոր դերերում նկարահանվել են   Չոն Ջի Հյոնը, Կիմ Սու Հյոնը, Փակ Հե Ջինը, Յու Ին-նան։ Թողարկվել է SBS ալիքով  2013 թվականի դեկտեմբերի 18-ից 2014 թվականի փետրվարի 27-ը։

## Սյուժե
Դո Մին-Ջունը եկվոր էր, ով 1609 թվականին՝ Մեծ Չոսոն դինաստիայի օրոք էր հայտնվել երկրի վրա։ Փրկելով Ի-Հվա անունով մի աղջկա, ով ժայռից կարող էր ընկնել՝ բաց է թողնում իր մոլորակ վերադառնալու հնարավորությունը և հաջորդ 4 դարը մնում է երկրի վրա։ Աչքի էր ընկնում գրեթե կատարյալ արտաքինով, բարելավված ֆիզիկական կարողություններով՝ ներառյալ տեսողությունը, լսողությունը և արագությունը, իրեն շրջապատող մարդկանցից տարբերվում էր հոգնած, ցինիկ, հայացքով։ Որպեսզի չբացահայտվեր,Մին-Ջունը ստիպված էր ամեն տասնամյակ փոխել անունը, քանի որ մարմինը չէր ծերանում։

Աշխատելով քոլեջում պրոֆեսոր, իր մոլորակ վերադառնալուց երեք ամիս առաջ հանդիպում է կորեական ալիքի հայտնի դերասանուհի Չոն Սոն-Իին, ով անսպասելի կերպով դառնում է նրա հարևանուհին։ Նա աստիճանաբար ներքաշվում է աղջկա շուրջ խենթ ու անկանխատեսելի իրավիճակների մեջ և բացահայտում, որ նա նման է այն աղջկան, որին նա սիրահարվել է 400 տարի առաջ Մեծ Չոսոնի դարաշրջանում։ Մին-Ջունը փորձում է հեռու մնալ աղջկանից, քանի որ նա պետք է լքեր մոլորակը, բայց պարզվում է, որ դա նրան չի հաջողվում։

## Դերերում
* Չոն Ջի Հյոն — *Չոն Սոն-ի*
* Կիմ Սու Հյոն — *Դո ՄԻն-ջուն*
* Փակ Հե Ջին — *Ի Հի-Կյոնգ*
* Յու Ին-նա — *Յու Սե-մի*

## Սաունդթրեք
; Սկավառակ 1

# "My Destiny" - Լին
# "별처럼" (Like a Star) - Յունհա
# "별에서 온 그대" (My Love from the Star) - Յունհա
# "안녕" (Hello / Goodbye) - Հյորին
# "I Love You" - JUST
# "오늘 같은 눈물이" (Tears Like Today) - Հուկ Գակ
# "너의 모든 순간" (Every Moment of Yours) - Սունգ Սի Քյոնգ
# "너의 집 앞" (In Front of Your House) - Կիմ Սու Հյոն
# "너의 모든 순간 (դաշնամուրի համար տարբերակ)" (Every Moment of Yours) - Սունգ Սի Քյոն

; Սկավառակ 2

# "Man From Star (սկզբնական անվանում)"
# "Back to the Present"
# "Cliff Tension"
# "Star Bach Comic"
# "Dark Fantasy"
# "Past Love"
# "Star Comic Pizzicato"
# "Dream Scenery I"
# "Dream Scenery II"
# "Mocha Comic Tension"
# "Tears In Minute"
# "Missing You"
# "Beethoven Revolution"
# "Killing Tension I"
# "Killing Tension II"
# "Welcome to Earth"
# "Stars Comic Tension"
# "Waltz With Star"
# "Stars Love Mambo"
# "Space Love"
# "Run Away"

### Հատուկ
# "약속" (Promise) - Կիմ Սու Հյոն

## Վարկանիշ

## Ծանոթագրություններ

## Արտաքին հղումներ
* SBS պաշտոնական կայք
* HANCINEMA

Կատեգորիա:Կորեերեն հեռուստասերիալներ
Կատեգորիա:Հարավկորեական դրամա հեռուստասերիալներ
Կատեգորիա:Հարավկորեական ֆենտեզի հեռուստասերիալներ
Սոցիալական արդարություն կուսակցություն

**Սոցիալական արդարություն կուսակցություն**, հայկական քաղաքական կուսակցություն։ Այն հիմնադրվել է 1999 թվականին, և ներկայումս ղեկավարում է Արթուր Բալոյանը։

## Պատմություն
Կուսակցությունը Հայաստանի խորհրդարանական ընտրություններին մասնակցել է 2003 թվականին, սակայն չի կարողացել որևէ տեղ ստանալ Ազգային ժողովում՝ հավաքելով ընտրողների ձայների ընդամենը 0,54 տոկոսը։

Կուսակցության առաջնորդ Արթուր Բալոյանը 2017 թվականի խորհրդարանական ընտրություններին մասնակցել է ՕՐՕ դաշինքի կազմում, սակայն չի կարողացել տեղ ստանալ Ազգային ժողովում։

Կուսակցությունը բոյկոտել է 2018 թվականի խորհրդարանական ընտրությունները, այն մտավախությունների պատճառով, որ ընտրություններն անարդար էին։ Սակայն կուսակցությունը հայտարարել է, որ սատարելու է անկուսակցական թեկնածուներին և սերտորեն համագործակցելու է այլ քաղաքական կուսակցությունների հետ՝ որպես արտախորհրդարանական ուժ։

2019 թվականի հունիսին Արթուր Բալոյանը մյուս անդամների հետ ստորագրել է Համահայկական ազգային համատեղ համաձայնագիր, որը կոչ է անում պաշտպանել Հայաստանի Սահմանադրությունը։

2021 թվականին Հայաստանում տեղի ունեցած քաղաքական ճգնաժամից և 2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը դատապարտել է հայ զինվորականների միջամտությունը երկրի քաղաքական գործերին։ Կուսակցությունը նաև համագործակցության հռչակագիր է ստորագրել «Ազգային ժողովրդավարական բևեռ»-ի՝ Հայաստանում ընդդիմադիր քաղաքական գործիչների դաշինքի հետ։ Հռչակագրում կոչ է արվում ՀՀ վարչապետ Նիկոլ Փաշինյանին հրաժարական տալ, աջակցել Հայաստանի և Արցախի տարածքային ամբողջականությանը և պատրաստվել ազատ և արդար ընտրությունների։

## Ծանոթագրություններ

Կատեգորիա:Հայաստանի լիբերալ կուսակցություններ
Կատեգորիա:Հայաստանի կուսակցություններ
Անդրանիկ Մխիթարյան

**Անդրանիկ Մխիթարյան** (), հայ գեղանկարիչ։ Հայաստանի նկարիչների միության անդամ։ ՀՀ բանակի կապիտան (2000)։

## Կենսագրություն
Անդրանիկ Մխիթարյանը ծնվել է 1946 թվականին Թալինի շրջանի Սուսեր գյուղում։ Սովորել է Երևանի Խաչատուր Աբովյանի անվան մանկավարժական ինստիտուտի գեղարվեստական դաստիարակության ֆակուլտետի նկարչա-գծագրական բաժնում։ Անդամակցել է մանկավարժական ինստիտուտում գործող Հայ հայրենասերների միության մասնաճյուղ հանդիսացող խմբակին (Ռուբիկ Հովսեփյանի գլխավորությամբ)։ Թռուցիկներ տարածելու պատճառով կալանավորվել է 1968 թվականի ապրիլի 16-ին։ Մայիսի 28-ին խափանման միջոց կալանքը փոխվել է չհեռանալու մասին ստորագրությամբ։ Դատապարտվել է 1 տարի ազատազրկման։ 1970 թվականին ավարտել է ինստիտուտը, տեղափոխվել Աշտարակ և աշխատել է տեղի գեղարվեստի դպրոցում։ 1988 թվականից մասնակցել է Արցախյան շարժմանը։ Եղել է Աշտարակի «Ղարաբաղ» կոմիտեի անդամ։ 1990-1991 թվականներին զբաղվել է ինքնապաշտպանական ջոկատների կազմակերպմամբ։ 1994-1995 թվականներին եղել է Աշտարակի գեղարվեստի դպրոցի տնօրենը։ 1995 թվականից հրավիրվել է ՀՀ պաշտպանության նախարարություն և մինչև 2004 թվականը եղել է ՀՀ պաշտպանության նախարարության մշակույթի և հասարակական կապերի բաժնի պետի տեղակալը։ ՀՀ բանակի կապիտան է (2000)։

## Ստեղծագործական գործունեություն
Մխիթարյանը նկարել սկսել է մանկության տարիներից։ Ազդվել է հայկական մանրանկարչական արվեստից, որով էլ ձևավորվել են նրա գեղագիտական հայացքները։

1998 թվականից անդամակցում է Հայաստանի նկարիչների միությանը։ Ցուցադրվում է 1974 թվականից. ունեցել է անհատական ցուցահանդեսներ (առաջինը՝ Երևանի ժուռնալիստների տանը՝ 1975 թվականին), մասնակցել  մի շարք խմբակային ցուցադրությունների։ Ստեղծագործությունները ցուցադրվել են Երևանի Սպայի տանը (1996), Ճամբարակում (1997), Օշականի դպրատանը (2008), Լիբանանում (2004), Գլենդելում (2012), Հայաստանի նկարիչների միությունում, Երևանի կամերային թատրոնում, Հայաստանի ռազմական թանգարանում կազմակերպված ցուցահանդեսներին։

Իր կտավներում Մխիթարյանը պատկերել է Մաշտոցին, Նարեկացուն, Կոմիտասին։ Ստեղծագործում է բնանկարի, դիմանկարի, գրաֆիկայի, նատյուրմորտի ժանրում։

## Մրցանակներ
* Համաբանակային ցուցահանդես-մրցույթների առաջին մրցանակ, 2001-2002։

## Ծանոթագրություններ

Կատեգորիա:Դպրոցի տնօրեններ
Կատեգորիա:ՀՊՄՀ շրջանավարտներ
Կատեգորիա:Հայ գեղանկարիչներ
Կատեգորիա:Հայ գրաֆիկներ
Կատեգորիա:Հայ դիմանկարիչներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Ընկերներ։ Վերամիավորում

**«Ընկերներ։ Վերամիավորում»** (), նաև հայտնի որպես **«Սերիա, որում նրանք կրկին հավաքվում են միասին»** (), ամերիկյան «Ընկերներ» սիթքոմի հատուկ թողարկում, որը թողարկվել է 2021 թվականին։ Գործադիր պրոդյուսերներ են հեռուստասերիալի համահեղինակներ Մարթա Կաուֆմանը, Դեյվիդ Քրեյնը և Քևին Բրայթը։ Էպիզոդում նկարահանվել են բոլոր դերասանները, որոնք կատարել են գլխավոր դերեր «Ընկերներ» հեռուստասերիալում, իսկ ռեժիսոր դարձել է Բեն Ուինսթոնը։ Դերասանները կրկին այցելում են սիրված շոուի վայրեր (ինչպես, օրինակ, ընկերների բնակարաններ, Central Perk սրճարան և ֆոնտանի բազմոց), հանդիպում են շոուի մասնակից աստղային հյուրերի, ինչպես նաև ժամանակակից հայտնիների հետ, հիշում են հեռուստասերիալի սիրված դրվագները, նաև հանդիսատեսի հետ կիսվում կուլիսային կադրերով։

Էպիզոդի պրեմիերան կայացել է HBO Max-ում 2021 թվականի մայիսի 27-ին։

## Թողարկում
«Ընկերներ։ Վերամիավորում» հատուկ թողարկումն ի սկզբանե պետք է թողարկվեր 2020 թվականի մայիսի 27-ին՝ HBO Max հարթակի գործարկման օրը՝ օրիգինալ սերիալի բոլոր 236 սերիաների հետ միասին։ 2021 թվականի մայիսի 13-ին թողարկվել է թիզեր-թրեյլեր, որում հաղորդվել է, որ հատուկ թողարկման պրեմիերան տեղի է ունենալու 2021 թվականի մայիսի 27-ին HBO Max-ում։

Հատուկ թողարկումը հայտնվել է նաև ԱՄՆ-ի Sky One-ում, Մեծ Բրիտանիայի Now-ում, Ավստրալիայի Foxtel Now-ում և Binge-ում, Նոր Զելանդիայի TVNZ 2-ում և TVNZ OnDemand-ում և Հնդկաստանի ZEE5-ում։

## Ծանոթագրություններ

Կատեգորիա:Ամերիկյան սիթքոմներ
Mia Boyka

**Մարիա Բոյկո**, ավելի հայտնի է որպես **MIA BOYKA** (կամ **Միա Բայկա**, ), ռուս երգչուհի (հեղինակ-կատարող) և արտիստ։

## Կենսագրություն
Ծնվել է 1997 թվականի փետրվարի 15-ին։ Դպրոցն ավարտելուց հետո ընդունվել է Ռուսաստանի Գ. Վ. Պլեխանովի անվան տնտեսագիտական համալսարան՝ Բիզնեսի ֆակուլտետ։ Բուհն ավարտելուց հետո ուսումը շարունակել է «Ինովացիոն ձեռներեցության մենեջմենթի» ֆակուլտետում։ Երգեր է գրում դեռ դպրոցական տարիներից։

T-killah-ը, նկատելով աղջկա տաղանդը, որոշել է աշխատել նրա հետ որպես պրոդյուսեր։ Նրանք ունեն նաև համատեղ երգեր, մասնավորապես, «Мама не в курсе» և«Лёд и ночь», որոնք թողարկվել են առանձին սինգլներով 2019 թվականի հունիս-հուլիս ամիսներին և ընդգրկվել են Բոյկայի՝ հանրությանը շուտով ներկայացված «Дикая ламба» դեբյուտային մինի-ալբոմում։

Օգոստոսի 23-ին T-killah-ի պաշտոնական YouTube-յան ալիքում ներկայացվել է «Мама не в курсе» երգի տեսահոլովակը։

Իսկ իրականում Միա Բոյկայի «կրակոցը» նույն 2019 թվականին նկարահանած «Ананас Адидас» երգն էր, որը թողարկվել է հոկտեմբերի 1-ին առանձին սինգլով։

Երգչուհին նաև հայտնի է «Эмэмдэнс» («Самурай») երգով, որը թողարկվել է 2020 թվականի մայիսին և դարձել է հատկապես հայտնի TikTok-ում։

Իսկ 2020 թվականի ամռանը Եգոր Շիպը երգչուհու հետ դուետ է թողարկել՝ «Пикачу», որը TopHit պորտալի կողմից հրապարակվող YouTube-ի ամենահայտնի երաժշտական տեսահոլովակում հասել է 1-ին հորիզոնականին և Top Radio & YouTube Hits համահավաք չարթում 2-րդ հորիզոնականին նույն պորտալից։ Այս երգի տեսահոլովակի բյուջեն ընդամենը 50 հազար ռուբլի էր, գրեթե 100 մլն դիտում է հավաքել YouTube-ում՝ առաջ անցնելով Մորգենշտերնից՝ նրա «Cadillac» երգի տեսահոլովակով։

2020 թվականի դեկտեմբերի 10-ին թողարկել է ամանորյա «Снежинка» երգը Անյա Պոկրովի հետ համատեղ։

2021 թվականի փետրվարի 3-ին երաժշտական հարթակներում հայտնվել է Mia Boyka-ի համատեղ աշխատանքը «Би-2» խմբի հետ։ Այն դարձել է «Последний герой» կուլտային երգի ռեմիքսը, որը թարմացվել է երգչուհու կատարմամբ երկու բոլորովին նոր երկտողերով։ Երգը դարձել է «Последний герой» («Чемпионы против новичков») ռեալիթի-շոուի 9-րդ եթերաշրջանի գլխավոր ստեղծագործությունը։

## Մրցանակներ և վարկանիշներ
* Top Hit Music Awards 2021 անվանակարգում՝ Ռուսաստանում YouTube-ի տարվա բացահայտում
* Муз-ТВ 2021 մրցանակաբաշխություն՝ «Տարվա առաջընթաց» անվանակարգ
* 2020 թվականին YouTube-ի Թոփ-10 երաժշտական տեսանյութեր հրապարակած ռուս օգտատերեր

## Սկավառակագրություն
### Մինի ալբոմներ (EP)

### Սինգլներ և ընտրանիներ

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Ռուս երգիչներ
Կատեգորիա:Ռուսաստանի փոփ-վոկալիստներ
Սև ձյուն

**«Սև ձյուն»** (), 2020 թվականի յակուտական գեղարվեստական ֆիլմ, որը նկարահանել է ռեժիսոր Ստեպան Բուռնաշյովը։ Ստեղծվել է իրական  — իրադարձությունների հիման վրա և արժանացել է գլխավոր մրցանակի «Պատուհան դեպի Եվրոպա» կինոփառատոնում։

## Սյուժե
Գոշան վարորդ է, ով ապրանքներ է տանում Սախայի Հանրապետության հեռավոր հյուսիսային ուլուսներ, բայց նա օգտագործում է իր դիրքը և թանկ է վաճառում իր ծառայությունները։ Ընդ որում, նա «խանձահոտ» օղի է տանում ապօրինի առևտուր անող  տեղացի վաճառողուհուն՝ դրանով իսկ տեղի բնակչությանը մատակարարելով անորակ ալկոհոլ։ Հերթական երթից հետո նա օղին փոխանակում է Հյուսիսի տեղական արժույթի՝ մսի և ձկան հետ։ Իր ագահության պատճառով նա որոշում է մենակ վերադառնալ քաղաք։ Ճանապարհին մեքենան փչանում է և վերանորոգման ժամանակ ընկնում նրա ձեռքի վրա։ Գոշան մնում է միայնակ Հյուսիսի անսահման ձմեռային տարածություններում։

## Դերերում
* Ֆեդոտ Լվով
* Իրինա Նիկիֆորովա
* Կիրիլ Սեմյոնով
* Վասիլի Բորիսով
* Իվան Պոպով
* Յուրի Աֆանասև
* Վլադիսլավ Պորտնյագին
* Ալեքսանդրա Սոֆրոնեևա
* Դմիտրի Բաիշև
* Եկատերինա Խոյուտանովա

## Մրցանակներ
* Ռուսական կինոյի «Պատուհան դեպի Եվրոպա» XXVIII փառատոն, Վիբորգ, 7-13 դեկտեմբերի, 2020 թվական
** Խաղարկային կինոյի մրցույթի գլխավոր մրցանակ
** Ռուսաստանի պրոդյուսերների գիլդիայի մրցանակ «Պրոդյուսերական լավագույն աշխատանքի համար» (Ստեպան Բուռնաշյով)

## Ծանոթագրություններ

Կատեգորիա:Ռուսական ֆիլմեր
Կատեգորիա:2020 ֆիլմեր
Guilty (երգ)

**«Guilty»** (թարգմ․՝ *Մեղք*), երգ, որը ձայնագրվել է ամերիկացի կատարողներ Բարբրա Սթրեյզանդի և Բարրի Գիբբի կողմից 1980 թվականին։ Երգը գրել են Bee Gees խմբի անդամները՝ եղբայրներ Ռոբին, Բարրի և Մորիս Գիբբերը։ Որպես համանուն ալբոմի երկրորդ սինգլ՝ երգը թողարկվել է 1980 թվականի հոկտեմբերին։

Կոմպոզիցիան հասել է երրորդ հորիզոնականին ամերիկյան Billboard Hot 100 հիթ-շքերթում և հինգերորդ հորիզոնականին Adult Contemporary հիթ-շքերթում։ Մեծ Բրիտանիայում երգը բարձրացել է մինչև 36-րդ տեղը UK Singles Chart հիթ-շքերթում։ ԱՄՆ-ում սինգլը ստացել է ոսկե սերտիֆիկատ։

1981 թվականին Սթրեյզանդը և Գիբբն այդ երգի կատարման համար ստացել են «Գրեմմի» մրցանակ «Լավագույն վոկալ փոփ կատարում դուետով կամ խմբով» անվանակարգում։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Ծանոթագրություններ

## Արտաքին հղումներ
*
Իսահակ Հերցոգ

**Իսահակ «Բուժի» Հերցոգ** () (), իսրայելցի քաղաքական և պետական գործիչ, պաղեստինա-իսրայելական հակամարտության խաղաղ կարգավորման կողմնակից, «երկու պետություն երկու ժողովուրդների համար» սկզբունքով։ Զբաղեցրել է «Ավոդա» կուսակցության նախագահի, Կնեսետում ընդդիմության առաջնորդի, սոցիալական ապահովության նախարարի պաշտոնները։ 2021 թվականի հունիսի 2-ին ընտրվել է Իսրայելի նախագահ և պաշտոնը կստանձնի հուլիսի 9-ին։

## Կենսագրություն
Իսահակ Հերցոգը, որը նաև հայտնի է որպես «Բուժեր», ծնվել է 1960 թվականի սեպտեմբերի 22-ին Թել Ավիվում՝ Խայիմ Հերցոգի ընտանիքում, որը երկու տարի զբաղեցրել Է Իսրայելի վեցերորդ նախագահի պաշտոնը 1983 թվականից մինչև 1993 թվականը, և Օրա Հերցոգը՝ խորհրդի հիմնադիրը՝ հրաշալի Իսրայելի համար։ Նրա պապը՝ Իսահակ Այզիք Հերցոգը, 1922-1935 թվականներին եղել է Իռլանդիայի գլխավոր և 1936 թվականից մինչև 1959 թվականը Իսրայելի գլխավոր աշքենազի ռաբբին։ Նա Աբբա Էվենի զարմիկն է։

Իսահակ Հերցոգը սովորել է իրավագիտություն Թել Ավիվի համալսարանում և Նյու Յորքի Կոռնելի համալսարանում։ Ծառայել է Իսրայելի ռազմական հետախուզության ծառայության «8200 ստորաբաժանում»-ում։ Եղել է պահեստազորի մայոր։

1999-2001 թվականներին Հերցոգն աշխատել է վարչապետ Էհուդ Բարաքին կից կառավարության քարտուղար։ 2000-2003 թվականներին եղել է թմրանյութերի դեմ պայքարի ազգային վարչության նախագահ։ 2003 թվականին ընտրվել է Քնեսեթում։ 2005 թվականին նշանակվել է իր առաջին նախարարական պաշտոնում։

2011 թվականի հունվարի 17-ին ներկայացրել է սոցիալական ապահովության հրաժարականի դիմում՝ նախարարի պաշտոնից։ 2013 թվականի նոյեմբերի 22-ին կայացած ներկուսակցական ընտրություններից հետո զբաղեցրել է «Ավոդա» կուսակցության նախագահի և Քնեսեթում ընդդիմության առաջնորդի պաշտոնը՝ առաջ անցնելով Շելի Յախիմովիչից։

2015 թվականի սեպտեմբերին Հերցոգը երկրի ղեկավարությանը կոչ է արել թույլ տալ սիրիացի փախստականներին մուտքը Իսրայել։

2018 թվականի օգոստոսի 1-ին Հերցոգն ընտրվել է հրեական «Սոխնուտ» գործակալության ղեկավար։

2021 թվականի հունիսի 2-ին Հերցոգը ընտրվել է Իսրայելի Պետության տասնմեկերորդ նախագահ։

## Անձնական կյանք
Իսահակ Հերցոգը ամուսնացած է իրավաբան Միխալի հետ․ զույգը ունի երեք որդի։ Նա ապրում է Թել Ավիվի Ցախալա շրջանում գտնվող իր մանկության տանը։

## Ծանոթագրություններ

Կատեգորիա:Իսրայելի նախագահներ
Կատեգորիա:Իսրայելի նախարարներ
Կատեգորիա:Իսրայելի պետական գործիչներ
Կատեգորիա:Իսրայելի ռազմական գործիչներ
Կատեգորիա:Իսրայելի քաղաքական գործիչներ
Կատեգորիա:Կուսակցությունների առաջնորդներ
Կատեգորիա:Նախագահների երեխաներ
Կատեգորիա:Քնեսեթի 20-րդ գումարման պատգամավորներ
Հայրենիքից հեռու

«**Հայրենիքից հեռու**» (), խորհրդային հերոսական-գեղարվեստական ֆիլմ, որը նկարահանվել է Յուրի Դոլդ-Միխայլիկի «Եվ մեկ մարտիկ դաշտում» () վեպի հիման վրա։

## Սյուժեն
Խորհրդային հետախույզ լեյտենանտ Գոնչարենկոն՝ բարոն Հենրիխ ֆոն Գոլդրինգի անվան տակ, ուղարկվում է գերմանական խորը թիկունք՝ որպես առաջադրանք  ունենալով պարզել, թե որտեղ է գտնվում գաղտնի ստորգետնյա գործարանը, որն արտադրում է նոր զինատեսակներ։ Քաջ հետախույզին հաջողվում է ոչ միայն ստանալ բոլոր անհրաժեշտ տեղեկությունները, այլև կապ հաստատել ընդհատակայինների հետ և օգնել փախչել ֆաշիստների կողմից ձերբակալված հայտնի կոնստրուկտոր Էդվարդ Շտրոնգին։

## Դերերում
* Վադիմ Մեդվեդև – *Հենրիխ ֆոն Գոլդրինգ, նույն ինքը՝  լեյտենանտ Գոնչարենկո
* Զինաիդա Կիրիենկո – *Մոնիկա Տարվալ
* Օլգա Վիկլանդ – *Մադամ Տարվալ, հյուրանոցի տիրուհի, Մոնիկայի մայրը
* Վսևոլոդ Ակսյոնով – *Վիլլի Բերտգոլդ
* Միխայիլ Կոզակով – *հաուպտման Զաուգել (լուսագրերում՝ Մ. Կազակով)
* Ագնիա Ելեկոևա – *Լյուդվինա Դեկոկ
* Բորիս Դմոխովսկի -մայոր Կուբիս
* Մարիա Կապնիստ – *Մադամ Դյուվալ
* Միխայիլ Բելոուսով – *Էդվարդ Շտրոնգ, զենքի կոնստրուկտոր
* Վլադիմիր Եմելյանով – *բենզալցակայանի աշխատող
* Անատոլի Ռեշետնիկով – *Մարտին
* Վիկտոր Մյագկի – *Կարլ Էվերս
* Սերգեյ Պետրով – *Գարտներ
* Ժան Մելնիկով – *Կուրտ, գերմանացի զինվոր
* Էմմա Սիդորովա – *Լորա
* Եվգենի Բալի – *սադրիչ
* Գեորգի Կոզակովսկի – *Լեմկե
* Վյաչեսլավ Բոլեսլավսկի
* Ալեքսանդր Գումբուրգ
* Եվգենյա Օպալովա
* Սերգեյ Շեմետիլո
* Վլադիմիր Բիբիկով
* Զ. Բրիլ

## Նկարահանող խումբ
* Բեմադրող ռեժիսոր՝ Ալեքսեյ Շվաչկո
* Սցենարի հեղինակ՝ Յուրի Դոլդ-Միխայլիկ
* Բեմադրող օպերատոր՝ Միխայիլ Չերնիխ
* Բեմադրող նկարիչ՝ Վուլֆ Ագրանով
* Հնչյունային ռեժիսոր՝ Արիադնա Ֆեդորենկո
* Կոմպոզիտոր՝ Իգոր Շամո

## Տեխնիկական տվյալներ
* Սև սպիտակ, հնչուն
* 2400 մետր
* 87 րոպե
* Պրեմիերան՝ 17 հունիսի, 1960 (ԽՍՀՄ) 

Եղել է վարձույթի առաջատար 1960 թվականին. վաճառվել է 42 մլն տոմս։

## Ծանոթագրություններ

## Արտաքին հղումներ
* «Հայրենիքից հեռու» ֆիլմը «Оружие кино» կայքում 

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:1960-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:1960 դրամա ֆիլմեր
Էլչին Ալիև

**Էլչին Թոֆիգ օկլի Ալիև** (, ), ադրբեջանցի ճարտարապետ, ճարտարապետական գիտությունների դոկտոր, Ադրբեջանի դիզայներների միության անդամ (1998 թվականից, Ադրբեջանի ճարտարապետների միության խորհրդի անդամ (1994 թվականից)։

## Կենսագրություն
Էլչին Թոֆիգ օկլի Ալիևը ծնվել է 1967 թվականի սեպտեմբերի 18-ին Բաքու քաղաքում։ 1974-1984 թվականներին սովորել է թիվ 160 միջնակարգ դպրոցում։ 1984-1999 թվականներին սովորել է Ադրբեջանի Քաղաքացիական Ինժեներների ինստիտուտի ճարտարապետության ֆակուլտետում։ 1987 թվականին պրակտիկա է անցել Սլովակիայի բարձրագույն տեխնիկական դպրոցում։

1988 թվականին ընտրվել է Մոսկվայի երիտասարդ ճարտարապետների համամիութենական ընկերության Անդրկովկասի մասնաճյուղի նախագահ։

1989 թվականից նա Ադրբեջանի ճարտարապետների միության անդամ է։

1994 թվականից նա Ադրբեջանի ճարտարապետների միության խորհրդի անդամ է։

1998 թվականից նա Ադրբեջանի դիզայներների միության անդամ է։

1998 թվականին պաշտպանել է դիսերտացիան։ 2002 թվականին պարգևատրվել է «Ռադոնեժի Սուրբ Սերգիոս» շքանշանով։ 2004 թվականին նա շահել է «Italdesign» - ի կողմից կազմակերպված Բաքվի առաջին ճարտարապետության միջազգային մրցույթը։

2004-2005 թվականներին նշանակվել է Հռոմեական կաթոլիկ եկեղեցու լիազոր ներկայացուցիչ Ադրբեջանում ՝ Բաքվում կաթոլիկ եկեղեցու նախագծման և կառուցման հետ կապված բոլոր հարցերում։

2007 թվականին Էլչին Ալիևի նախագծի համաձայն Բաքվի Նոբելյան պողոտայում կառուցվել է կաթոլիկ եկեղեցի։ 2007 թվականին պարգևատրվել է Ադրբեջանի ճարտարապետների միության «Պատվո ոսկե մեդալ»ով։

2012-2017 թվականներին նա աշխատել է որպես Ադրբեջանի ճարտարապետների միության խորհրդի նախագահի տեղակալ։

2016 թվականին Էլչին Ալիևն ընտրվել է Բաքվի ճարտարապետական ակումբի նախագահ։ 2018 թվականից նա Ադրբեջանի գրողների միության անդամ է։

Էլչին Ալիևը ճարտարապետության, դիզայնի և քաղաքաշինության բնագավառներում 20 գրքերի և 160 գիտական հոդվածների հեղինակ է։

## Ծանոթագրություններ

Կատեգորիա:Գիտնականներ այբբենական կարգով
Կատեգորիա:Ադրբեջանցի ճարտարապետներ
Ներիր (ֆիլմ)

**«Ներիր»** (), 1986 թվականի խորհրդային գեղարվեստական ֆիլմ, որը բեմադրել է ռեժիսոր Էռնեստ Յասանը, իսկ գլխավոր դերում նկարահանվել է Նատալյա Անդրեյչենկոն։

Ֆիլմը ներառվել է 1987 թվականի ԽՍՀՄ կինովարձույթի առաջատարների ցանկում։

## Սյուժե
Նախատոնական օր է։ Գրիպի ինստիտուտի լաբորատորիայի աշխատակցուհի Մաշայի սովորական կյանքն ընդհատում է ոմն կնոջ խորհրդավոր զանգը, որը հաղորդում է, որ Մաշայի ամուսինը՝ Կիրիլը, դավաճանում է նրան։ Կինը Մաշային առաջարկում է նշանակված ժամին գնալ և տեղում անձամբ համոզվել ամուսնու անհավատարմության մեջ։ Այն բանից հետո, երբ Մաշան տեսնում է երիտասարդ կնոջ հետ տաքսի նստող ամուսնուն, նրանից վրեժ լուծել նույն ձևով։ Մնացած օրվա ընթացքում Մաշան անցնում է դաժան հիասթափությունների, վիրավորանքների և ողբերգությունների միջով, որոնց թվում է աշխատանքային գործընկերների հետ վեճը, գժտությունը մտերիմ ընկերուհու հետ, որը Մաշային տնից դուրս է վռնդում իր ընկերոջը գայթակղելու փորձից հետո, նախկին դասընկերոջ (Մաշայի առաջին սերը) հետ հարաբերությունների խզումը, պատահական ծանոթի հետ հարաբերությունները կապելու փորձը, որի հետ գնում է տուն և տանը գտնում նրա կնոջը, և, վերջապես, դեռահասների խմբակային բռնաբարությունն ուշ գիշերին, որից հետո ամուսինները հասկանում են, որ ընտանիքը միակն է, որն իրենց համար դեռ ինչ-որ նշանակություն ունի։

## Դերերում
* Նատալյա Անդրեյչենկո  – *Մաշա (Մարիա Սերգեևնա)*
* Իգոր Կոստոլևսկի  – *Կիրիլ Անդրեևիչ*
* Մարիա Մերեժկո  – *Տատա, Մաշայի և Կիրիլի դուստրը*
* Վիկտոր Մերեժկո  – *Վլադիմիր Յուրևիչ*
* Ալիսա Ֆրեյնդլիխ  – *Ելիզավետա Անդրեևնա, Վլադիմիր Յուրևիչի կինը*
* Ալեքսանդրա Յակովլևա  – *Նատաշա, Մաշայի ընկերուհին*
* Օլգա Վոլկովա  – *Լիդիա Միխայլովնա Սվիրսկայա, լաբորատորիայի վարիչ, որտեղ աշխատում է Մաշան*
* Լյուդմիլա Արինինա  – *Օլգա Պետրովնա*
* Վերա Տիտովա  – *Նինա Վասիլևնա*
* Ալեքսեյ Ժարկով  – *Սաշա (Ալեքսանդր Սեմյոնովիչ), Մաշայի դպրոցական սերը*
* Տատյանա Միխայլովա  – *Օլյա, Կիրիլի սիրուհին*
* Գալինա Սաբուրովա  – *կին, որը Մաշային հայտնել է ամուսնու դավաճանության մասին*
* Վլադիմիր Մենշով  – *Սերգեյ, Նատաշայի ընկերը, որը սիրահետում է Մաշային*
* Ալեքսանդր Կուզնեցով  – *Անդրեյ*

## Ծանոթագրություններ

## Արտաքին հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Քրաշ (երգ)

**«Краш»**, ռուս երգիչ Կլավա Կոկայի և Niletto-ի երգը, հեռարձակվել է 2020 թվականի հունիսի 10-ին Black Star Inc. լեյբլում և Zion Music-ում։

## Պատմություն
Սինգլը առաջին անգամ հեռարձակվել է թողարկումից մեկ շաբաթ առաջ, իսկ 2020 թվականի հունիսի 9-ին Կլավա Կոկան տեղադրեց տեսանյութ նկարահանումների ետնաբեմից։

Կլավա Կոկայի բառերով նա չէր պլանավորում երգը դուետ ձայնագրել, բայց հետո մտափոխվել է։

*Popcake-*ի հետ հարցազրույցում Կլավա Կոկան հայտարարել է.

Ինստագրամում երգչուհին առաջարկել է հետևորդներին գտնել հուշումները, որոնք թաքնված են տեսահոլովակում։

## Տեսահոլովակ
Լիրիկական տեսանյութը, որի ռեժիսորը Արտյոմ Մուսիխինն է թողարկվել է 2020 թվականին հունիսի 10-ին։ Այն կազմված է համակարգչային խաղի ձևով, որտեղ կատարողները հանդես են գալիս մուլտ հերոսների կերպարով։

Երգի պաշտոնապես հեռարձակումը տեղի է ունեցել 2020 թվականի հունիսի 19-ին Կլավա Կոկայի Յութուբյան պաշտոնական ալիքում։ Տեսահոլովակի ռեժիսորը Դմիտրի Կլիմովն է։

## Շքերթներ

## Ծանոթագրություններ

## Արտաքին հղումներ
* 

Կատեգորիա:2020 երգեր
Կատեգորիա:2020 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Ստեփանոսի և Պետրոսի խաչքար (Դարի գլուխ, Գավառ)

**Ստեփանոսի և Պետրոսի խաչքար**, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռի գերեզմանոցի արևմտյան մասում՝ ժայռաբեկոր պատվանդանին։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.24)։

## Տեղադրություն

Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռի գերեզմանոցի արևմտյան մասում, ժայռաբեկոր պատվանդանին։

## Վիմական արձանագրություն
Խաչքարը քիվին և շրջանի մոտ առկա է 3 տող վիմական արձանագրություն.

# ՍԲ ԽԱՉՍ ԲԱՐԷԽԱԻՍ ԸՍՏԵՓԱՆՈՍԻՆ ԵՒ ԵՂԲԱԻՐՆ ՊԵՏՐՈՍԻՆ
# ԹՎ
# ՋՁԵ

Համաձայն արձանագրության խաչքարը կանգնեցվել է 1536 թվականին՝ Ստեփանոսի և Պետրոսի հիշատակին։

## Տես նաև
* Պարոն Թաճումի խաչքար (Դարի գլուխ, Գավառ)
* Շաղուպաթ աղու խաչքար (Դարի գլուխ, Գավառ)
* Գոհարի խաչքար (Դարի գլուխ, Գավառ)
* Ովանես իրիցի խաչքար (Դարի գլուխ, Գավառ)
* Պարոն Շահնազարի խաչքար (Դարի գլուխ, Գավառ)

## Ծանոթագրություններ

Կատեգորիա:Գավառի Դարի գլուխ ամրոցի խաչքարեր
Կատեգորիա:Խաչքարերի վիմական արձանագրություններ